ช่วงนี้หนูเป็นอะไรก็ไม่รู้ค่ะ รู้สึกเบื่อทุกอย่าง เหนื่อยไปหมด รำคาญคนรอบข้างเก็บตัวไม่อยากให้ใครมายุ่งถ้ามีคนพูดถึงเราจะรำคาญมาก การทำงานการเรียนแย่ลงมากๆ เวลามีใครมากดดันหรือพูดในทางที่แย่ก็รู้สึกว่าตัวเองไร้ค่าไม่ควรเกิดมา มันรู้สึกเบื่อมากจริงๆค่ะแต่มีงานทำเต็มเลยก็รู้สึกหมดไฟไม่มีแรงไม่อยากทำอะไรเลยเวลามีคนทักมาก็ไม่อยากจะตอบ เป็นแบบนี้มาเกือบ2อาทิตย์แล้วค่ะ อยากทราบว่าหนูเป็นโรคอะไรรึป่าวแล้วมีวิธีรักษายังไงบ้างคะ
สวัสดีค่ะ อาการเบื่อไปทุกอย่าง เหนื่อย รำคาญกับคนรอบๆข้าง ไม่มีไฟจะทำอะไรนั้น อาจจะเป็นอาการเบื่อ เหนื่อย เพลียชั่วคราวที่เกิดจากเหตุการณ์ต่างๆในชีวิต การเหนื่อยล้าของร่างกาย สาเหตุอื่นๆเช่นมีภาวะซึมเศร้า โรคซึมเศร้า การเปลี่ยนแปลงทางอารมณ์และบุคลิกภาพไปอย่างผิดปกติภาวะที่ต้องเฝ้าระวังคือเรื่องของโรคซึมเศร้า การจะวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการเข้าข่ายดังที่กล่าวไป ก็ควรไปพบแพทย์เพื่อตรวจเพิ่มเติมต่อไป เพราะควรได้รับการดูแลระยะยาวโดยแพทย์ ในเบื้องต้นพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ดูก่อน